2. यह ‘उद्यम संगम’ M.S.M.E. क्षेत्र के लिए प्रभावी इको-सिस्टम विकसित करने की दिशा में एक महत्वपूर्ण प्रयास है। जहां विभिन्न नदियां मिलती हैं उसे संगम कहते हैं। भारतीय परंपरा में संगम-स्थलों पर कुम्भ और महाकुंभ आयोजित किए जाते हैं। आज का यह समारोह, उसी परंपरा को आगे बढ़ाते हुए M.S.M.E. उद्यमों से जुड़े सभी स्टेक-होल्डर्स के संगम का आयोजन है। मुझे बताया गया है कि इस ‘संगम’ में फाइनान्स, ट्रेनिंग व शिक्षण संस्थानों, इंडस्ट्री, मीडिया, राज्य-सरकारों तथा गैर-सरकारी संस्थाओं के प्रतिनिधि एक साथ मिलकर व्यापक परामर्श के जरिए भविष्य में बेहतर M.S.M.E. इको-सिस्टम प्रदान करने के रास्ते तय करेंगे। मुझे यह जानकर प्रसन्नता हुई है कि M.S.M.E. क्षेत्र की पूरी ‘प्रोसेस-चेन’ को ध्यान में रखा गया है। आज लॉन्च किया गया ‘संपर्क-पोर्टल’ नामक डिजिटल प्लेटफॉर्म ‘स्किल-पूल’ को विकसित करने और प्रशिक्षित युवाओं को रोजगार के अवसरों से जोड़ने में बहुत उपयोगी सिद्ध होगा। मुझे बताया गया है कि इस सेक्टर को मजबूत बनाने के लिए लगातार प्रयास किए जा रहे हैं। इन उद्योगों को Formal Sector में लाने के लिए Higher Credit Support, Capital और Interest Subsidy और Innovations पर ध्यान दिया जा रहा है।